ભાજપ સરકાર છેલ્લા ૨૩ વર્ષથી સત્તા પર છે ત્યારે ભાજપના સિનિયર ધારાસભ્ય મધુ શ્રીવાસ્તવે ચોંકાવનારો ધડાકો કરતા કહ્યું છે કે, આ સરકારમાં અધિકારીઓનું જ રાજ ચાલે છે અને કામ કરતા નથી તેવી ચર્ચા લોકો કરી રહ્યા છે તેથી અમે વડોદરાના ત્રણ ધારાસભ્યોએ અધિકારીઓ કામ નહીં કરતા હોવા અંગે ડે. સીએમ નીતિન પટેલને રજૂઆત કરી છે. મંત્રીઓ લીલી પેનથી કોઇ કામ પૂર્ણ કરવા માટે લખીને મોકલે છતા અધિકારીઓ ડિપાર્ટમેન્ટમાં બેઠા હોય તો પણ કરતા નથી. આવા ૨૫થી ૩૦ અધિકારીઓની યાદી અમે આપી છે. તેમાં સચિવાલયના સનદી અધિકારીઓ પણ સામેલ છે.